Diari Oficial de la Generalitat Valenciana


Sumari del DOGV 2032, del 26-05-1993 (1993/828089)

ORDRE de 7 de maig de 1993, de la Conselleria d'Economia i Hisenda, per la qual acorda l'adquisició per la Generalitat Valenciana de quatre parcel.les rústiques situades en el terme municipal de Requena, partida de Barranco Rubio.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/07/(11)/dof/vci/html**

### Dades del document

Número de DOGV
:   2032

Data del DOGV
:   26-05-1993

Secció del DOGV
:   DISPOSICIONS GENERALS

Número del document
:   1993/828089


Data del document
:   07-05-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 7 de maig de 1993, de la Conselleria d'Economia i Hisenda, per la qual acorda l'adquisició per la Generalitat Valenciana de quatre parcel.les rústiques situades en el terme municipal de Requena, partida de Barranco Rubio.  
Dins la política de creació de sòl industrial en l?àmbit de la Comunitat Valenciana s'estima convenient la dotació, per part de la Generalitat Valenciana, de sòl industrial en el municipi de Requena, que permeta la promoció i ubicació de projectes empresarials i la reactivació econòmica de la zona afectada.  
Mitjançant Acord de 7 de desembre de 1992, del Consell de la Generalitat Valenciana, s'aprovà l'adquisició de terrenys en el terme municipal de Requena, dins dels quals es troben les finques, objecte d'aquesta ordre d'adquisició.  
Per això, i d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, i amb els informes i les valoracions que consten en l?expedient,  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra- venda, de les finques rústiques que a continuació es descriuen:  
1. Terra de secà cereal, mesures segons el títol, tres hectàrees, en realitat, dues hectàrees, vuitanta-vuit àrees, nou centiàrees. Confronta: nord, de María del Carmen González Sánchez, avui de la Generalitat Valenciana; sud, d'Ildefonso Sánchez Masia, avui de la Generalitat Valenciana; est, sendera, i oest, camí.  
2. Un tros de terra de secà vinya, de quatre hectàrees segons el títol, en realitat, quatre hectàrees, quaranta-tres àrees, setanta-cinc centiàrees. Confronta: nord, camí, avui Luis Sánchez Masia; sud, Alfredo Haba; est, Higinio Pedrón, i oest, camí. Avui confronta, per tots els vents, amb terres de la Generalitat Valenciana.  
Les finques descrites en el punt 1 i 2 són propietat de la Sra. María Luisa González Sánchez.  
3. Terra de secà cereal, té, segons el títol, tres hectàrees, però la superfície real, confirmada en mesurament recent, és de tres hectàrees, trenta-dues àrees, noranta-una centiàrees. Confronta: nord, camí; sud, María Luisa González Sánchez, avui de la Generalitat Valenciana; est, sendera, i oest, camí.  
4. Terra de secà, ametlers, té segons el títol dues hectàrees, en realitat la seua superfície és de dues hectàrees, setanta-set arees, vint centiàrees. Confronta: nord i est, sendera; sud, Angel Martínez, i oest, Ildefonso Sánchez Masia. Avui pel sud i oest, la Generalitat Valenciana.  
Les finques descrites en els punts 3 i 4 són propietat de la Sra. María del Carmen González Sánchez.  
Les finques descrites en aquesta ordre es troben lliures de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu de trenta milions vuit-centes seixanta mil cent vint-i-cinc pessetes (94.030.198 PTA), que es desglossen de la forma següent:  
A. Disset milions nou-centes seixanta-quatre mil nou-centes vint-i-cinc pessetes (53.130.726 PTA) a nom de la Sra. María Luisa González Sánchez. Finques descrites en els punts 1 i 2.  
B. Dotze milions vuit-centes noranta-cinc mil dues-centes pessetes (03.067.227 PTA) a nom de la Sra. María del Carmen González Sánchez. Finca descrita en els punts 3 i 4.  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 7 de maig de 1993.  
El Conseller de Economía y Hacienda,   
ANTONI BIRLANGA CASANOVA


Còpia Permalink ELI